નવી દિલ્હી: શરદ યાદવની આગેવાનીવાળા જેડીયુના બાગી જૂથે ગુજરાતના ધારાસભ્ય છોટુ વસાવાને પાર્ટીના કાર્યકારી રાષ્ટ્રીય અધ્યક્ષ જાહેર કરી દીધા છે. એટલું જ નહીં, શરદ જૂથે બિહારના મુખ્યમંત્રી નીતિશ કુમાર સામે કાર્યવાહી માટે એક અનુશાસનાત્મક સમિતિની પણ રચના કરી છે. શરદ જૂથના આ પગલાંથી જેડીયુ તૂટવા તરફ વધુ એક ડગલું વધી ચૂકી છે. જેડીયુ નેતા અરૂણ કુમાર શ્રીવાસ્તવે રવિવારે જણાવ્યું કે, જેડીયુની રાષ્ટ્રીય કારોબારીમાં આ નિર્ણય લેવામાં આવ્યો. ઉલ્લેખનીય છે કે, તાજેતરમાં જ રાજ્યસભાની 3 બેઠકો માટે થયેલી ચૂંટણીમાં કોંગ્રેસના ઉમેદવાર અહમદ પટેલને જીતાડવામાં વસાવાનું મહત્વનું યોગદાન રહ્યું હતું.